cyanic-selkie/wikianc huggingface dataset:
பெஞ்சமின் பிராங்கிளின்
எழுத்தும் அச்சுத்தொழிலும்
பிராங்கிளினுக்கு இயற்கையிலேயே நூல்கள் வாசிப்பதில் ஈடுபாடு இருந்தது. அந்த அவருடைய பண்புதான் பிற்காலத்தில் அமெரிக்காவின் சுதந்திர பிரகடனத்தை எழுதும் வீரியத்தை அவருக்கு தந்தது. வாசிப்பதில் இருந்த ஆர்வம் காரணமாகவே அவர் தனது சகோதரர் ஜேம்ஸின் அச்சுக்கூடத்தில் வேலைக்குச் சேர்ந்தார். அங்கு அச்சுப் பணிகளைக் கற்றுக்கொண்டதோடு அச்சுக்கு வரும் அத்தனை புத்தகங்களையும் படித்துத் தீர்த்து ஆனந்தம் அடைவார். நிறைய வாசித்ததால் எழுதும் திறமையும் அவருக்கு இருந்தது. பிறகு தனது சகோதரருடன் ஏற்பட்ட மனத்தாங்கல் காரணமாக அவர் வீட்டை விட்டு வெளியேறி பிலடெல்பியா சென்றார். அங்கும் அச்சுத்தொழிலில் ஈடுபட்டு சொந்தமாக அச்சு நிறுவனத்தைத் தொடங்கினார். அமெரிக்க இதழ்களில் நிறைய எழுதினார். அவரது புகழ் நாடு முழுவதும் பரவத் தொடங்கியது.
இதழியலாளர்
1720 ஆம் ஆண்டு 'பென்சில்வேனியா கெசட்' {Pennsylvania Gazette} என்ற இதழை விலைக்கு வாங்கி அதன் பொறுப்பை ஏற்றுக்கொண்டார் பிராங்கிளின். நான்கு ஆண்டுகள் கழித்து 'புவர் ரிச்சர்ட்ஸ் அல்மனாக்'(Poor Richard's Almanack) என்ற இதழைத் தொடங்கினார். மிகவும் மாறுபட்ட பாணியில் வெளிவந்த அந்த இதழ்தான் அவருக்கு செல்வத்தையும், பெரும் புகழையும் கொண்டு வந்து சேர்த்தது.
அறிவியல்
அச்சுத்துறையில் புதுமைகள் செய்த அதே வேளையில் புதிதாக எதையாவது கண்டுபிடிக்க வேண்டும் என்ற ஆர்வமும் அவரிடம் இருந்தது. குறைவான எரி சாதனத்துடன் மிகுந்த வெப்பம் தரக்கூடிய அடுப்பை அவர் கண்டுபிடித்தார். அவற்றைத் தயாரித்து விற்கவும் தொடங்கினார். பயிர்களுக்கு செயற்கை உரமிட்டால் அவை செழிப்பாக வளரும் என்று எடுத்துக் கூறினார். ஆரம்பத்தில் புறக்கனிக்கப்பட்டாலும் அதிலிருந்த உண்மையை உலகம் மெதுவாக புரிந்து கொண்டது. இப்போதுகூட உலகம் முழுவதும் செயற்கை உரம் பயன்படுத்தப்படுகிறது.
மின்சாரத்தின் மீது ஆய்வுகள் செய்தவர் மின்னலில் கூட மின்சக்தி இருக்கிறது என்பதை கண்டறிந்தார். கூரிய முனைகளால் மின்சாரம் ஈர்க்கப்படுகிறது அதேபோல் மின்னலும் கூரிய முனைகளால் ஈர்க்கப்படும் என்பதை பட்டம் ஆய்வின் மூலம் நிரூபித்தார். மின்னல் இடியிலிருந்து கட்டிடங்களைப் பாதுகாக்க இடிதாங்கியைக் கண்டுபிடித்தார். முதியர்வர்கள் எட்டப் பார்வைக்கும், கிட்டப் பார்வைக்கும் சேர்த்து அனியும் ஒரே கண்ணாடியான வெள்ளெழுத்துக் கண்ணாடி (bifocal lens) பிராங்கினின் கண்டுபிடிப்பாகும். தன் கண்டுபிடிப்புக்கெல்லாம் அவர் காப்புரிமை பெற்றதில்லை. மற்றவர்களின் கண்டுபிடிப்புகளால் நாம் பயன்பெறும்போது நமது கண்டுபிடிப்பால் பிறர் பயன்பெறுவதை நாம் நற்பேறாகக் கருத வேண்டும் என்பதே அவரது எண்ணம்."
பிற துறைகள்
அறிவியல் துறையில் பெரிய பங்களிப்பைச் செய்த அவர் காகிதப் பணத்தின் இன்றியமையாமையை எடுத்துக்கூறி அதன் புழக்கத்தை அதிகரிக்கச் செய்தார். சந்தா முறையில் (subscription) நூல்களை வாங்கி படிக்கும் முறையை உலகுக்கு அறிமுகம் செய்தார். பிலடெல்பியாவின் தபால் துறையின் பல மாற்றங்களை செய்து தற்கால தபால் துறை பின்பற்றும் பல கொள்கைகளை உருவாக்கித் தந்தார்.
1730-ஆம் ஆண்டு நடமாடும் நூல் நிலையம் என்ற அற்புத திட்டத்தை உலகுக்கு அறிமுகம் செய்தார். அதனைத் தொடர்ந்து அமெரிக்காவின் முதல் தீ காப்பீட்டு நிறுவனத்தை அவர் உருவாக்கினார். ஒரு கல்விக் கழகத்தை நிறுவ வேண்டும் என்று அவர் கனவு கண்டார். அவரது காலகட்டத்திலேயே அந்தக் கனவு நனவானது. இன்று உலகப் புகழ்பெற்ற அமெரிக்கப் பல்கலைக்கழகங்களுள் ஒன்றான பென்சில்வேனியா பல்கலைக்கழகம் அவர் நிறுவியதுதான். 1749-ஆம் ஆண்டு அது நிறுவப்பட்டது. அடுத்த இரண்டு ஆண்டுகள் கழித்து அமெரிக்காவின் முதல் மருத்துவமனையைத் தோற்றுவித்தார் பிராங்கிளின்.
அரசியல்
பிராங்கிளின் சிறந்த சிந்தனையாளர், நேர்மையானவர் என்பதால் அவரை பயன்படுத்திக்கொள்ள விரும்பியது அரசு." அவரும் சட்டமன்ற உறுப்பினர், அரசதந்திரி, தூதர் என பல்வேறு நிலைகளில் அரசியல் பணி புரிந்தார். இங்கிலாந்தின் காலனித்துவ ஆட்சியில் அடிமைப்பட்டு கிடந்த அமெரிக்காவுக்கு சுதந்திரம் பெற்றுத்தர அவர் தன் அரசியலறிவைப் பயன்படுத்தி பிரான்சின் உதவியைப் பெற்றார். அவர்மேல் பெரும் மதிப்புக் கொண்டிருந்த பிரான்சும் அமெரிக்காவுக்கு உதவ முன்வரவே இங்கிலாந்து பணிந்தது; அமெரிக்காவுக்கு சுதந்திரம் கிடைத்தது. 1789 ஆம் ஆண்டு அமெரிக்காவின் முதல் அதிபராக தேர்ந்தெடுக்கப்பட்ட ஜார்ஜ் வாஷிங்டன் அமெரிக்காவின் அரசியல் சட்டத்தை இயற்றும் மாபெரும் பொறுப்பை பெஞ்சமின் பிராங்கிளினை உள்ளடக்கிய ஒரு குழுவிடம் ஒப்படைத்தார். அவரது மேற்பார்வையில் உருவான அரசியல் சட்டம்தான் இன்றும் அமெரிக்காவை வழிநடத்துகிறது.
சிறப்பு
சுதந்திரம் அடைந்த பிறகு அமெரிக்கா முதன் முதலாக இரண்டு அஞ்சல் தலையை வெளியிட்டது. ஒன்றில் அமெரிக்காவின் முதல் அதிபரான ஜார்ஜ் வாஷிங்டனின் படம். மற்றொன்றில் பெஞ்சமின் பிராங்கிளினின் படம் இடம்பெற்றிருந்தது.
மறைவு
பிராங்கிளின் 1790 ஆம் ஆண்டு ஏப்ரல் 17-ஆம் தேதி தனது 84 ஆவது வயதில் காலமானார். அரசாங்க மரியாதையுடன் அவரது உடல் அடக்கம் செய்யப்பட்டது. சுமார் இருபதாயிரம் பேர் அவருக்கு இறுதி மரியாதை செலுத்தினர்.
பொன்மொழி
"இறந்த பிறகும் நீங்கள் மறக்கப்படாமல் இருக்க வேண்டுமென்றால்; ஒன்று சிறந்த படைப்புகளை எழுதுங்கள் அல்லது பிறர் உங்களைப் பற்றி எழுதும் அளவுக்கு ஓர் அர்த்தமுள்ள வாழ்க்கை வாழுங்கள்"
வெளி இணைப்புகள்
பகுப்பு:கண்டுபிடிப்பாளர்கள் பகுப்பு:அமெரிக்க அறிவியலாளர்கள் பகுப்பு:அமெரிக்க அரசியல்வாதிகள் பகுப்பு:1706 பிறப்புகள் பகுப்பு:1790 இறப்புகள் பகுப்பு:அமெரிக்கக் கண்டுபிடிப்பாளர்கள்
கணினியிய பொறியியல்
thumb|கணினியியல் கணினியிய பொறியியல் (CSE)(கணினி அறிவியல் + பொறியியல்) என்பது உலகெங்கிலும் உள்ள பல பல்கலைக்கழகங்களில் கணினியின் அறிவியல் மற்றும் பொறியியல் அம்சங்களை உள்ளடக்கிய ஒரு கல்விப் பட்டப்படிப்பு ஆகும். இளங்கலை மற்றும் முதுகலை ஆகிய இரண்டிலும் பட்டப்படிப்புகள் உள்ளன.
கல்வி படிப்புகள்
கல்லூரிகளுக்கு இடையே பாடத்திட்டங்கள் மாறுபடும். இளங்கலை படிப்புகள் பொதுவாக நிரலாக்கம், வழிமுறைகள் மற்றும் தரவு கட்டமைப்புகள், கணினி கட்டமைப்பு, இயக்க முறைமைகள், கணினி நெட்வொர்க்குகள், இணை கணினி, உட்பொதிக்கப்பட்ட அமைப்புகள், அல்காரிதம் வடிவமைப்பு, சுற்று பகுப்பாய்வு மற்றும் மின்னணுவியல், டிஜிட்டல் லாஜிக் மற்றும் செயலி வடிவமைப்பு, கணினி வரைகலை, மென்பொருள் பொறியியல், அறிவியல் தரவுத் தொகுப்பு ஆகியவை அடங்கும். அமைப்புகள், டிஜிட்டல் சிக்னல் செயலாக்கம், மெய்நிகராக்கம், கணினி உருவகப்படுத்துதல்கள் மற்றும் விளையாட்டுகள் நிரலாக்கம். CSE திட்டங்களில் கோட்பாட்டு கணினி அறிவியலின் முக்கிய பாடங்களான கணக்கீட்டு கோட்பாடு, எண் முறைகள், இயந்திர கற்றல், நிரலாக்க கோட்பாடு மற்றும் முன்னுதாரணங்கள் ஆகியவை அடங்கும். நவீன கல்வித் திட்டங்கள், பட செயலாக்கம், தரவு அறிவியல், ரோபாட்டிக்ஸ், உயிரி-ஊக்கம் பெற்ற கணினி, கணக்கீட்டு உயிரியல், தன்னியக்க கணினி மற்றும் செயற்கை நுண்ணறிவு போன்ற வளர்ந்து வரும் கணினித் துறைகளையும் உள்ளடக்கியது. மேலே உள்ள பெரும்பாலான CSE பகுதிகளுக்கு ஆரம்ப கணித அறிவு தேவைப்படுகிறது, எனவே முதல் ஆண்டு படிப்பில் கணிதப் படிப்புகள் ஆதிக்கம் செலுத்துகின்றன, முதன்மையாக தனித்தனி கணிதம், கணித பகுப்பாய்வு, நேரியல் இயற்கணிதம், நிகழ்தகவு மற்றும் புள்ளியியல், அத்துடன் மின் மற்றும் மின்னணு பொறியியல், இயற்பியல் அடிப்படைகள் - புல கோட்பாடு மற்றும் மின்காந்தவியல்.
குறிப்புகள்
பகுப்பு:கணினி அறிவியல் பகுப்பு:கணினி அறிவியல் கல்வி பகுப்பு:பொறியியல்
ஆசிரியப்பா
ஆசிரியப்பா என்பது, தமிழின் யாப்பியலில் சொல்லப்படும் பாவகைகளுள் ஒன்று. இதனை அகவல் எனவும் வழங்குவர். இது அகவலோசையைக் கொண்டு அமைவது. ஆசிரியத்தளை எனப்படும் தளை வகையே இப் பாவுக்கு உரியது. எனினும் வேறு தளைகளும் இடையிடையே வருவது உண்டு. வெண்பாவினை வன்பா என்றும், ஆசிரியப்பாவினை மென்பா என்றும், கலிப்பாவினை முறற்கை என்றும் வழங்குவர்.
இவ்வகைப் பாக்கள் மூன்று அடிகள் தொடக்கம் எத்தனை அடிகள் கொண்டதாகவும் இருக்கலாம். அடிகளின் எண்ணிக்கைக்கு மேல் எல்லை கிடையாது. ஆசிரியப்பாவின் அடிகள் நான்கு சீர்களைக் கொண்ட அளவடியாகவோ, மூன்று சீர்கள் கொண்ட சிந்தடியாகவோ, இரண்டு சீர்களைக் கொண்ட குறளடியாகவோ அமையலாம். ஐந்து சீர்களைக் கொண்ட அடிகளும் இடம்பெறலாம். எனினும் முதல் அடியும் இறுதி அடியும் அளவடிகளாக இருத்தல் வேண்டும்.
ஆசிரியப்பாவின் இறுதி அசை ஏ, ஓ, என், ஈ, ஆ, ஆய், அய் என்னும் அசைகளுள் ஒன்றாக இருத்தல் வேண்டும் என்ற விதியும் உண்டு.
பெயர் விளக்கம்
ஆசு எனினும் சிறுமை எனினும் நுண்மை எனினும் ஒக்கும். சீரினாலும், பொருளினாலும், ஓசையினாலும் ஆகிய நுண்மையைத் தன்கண் கொண்டிருப்பதாலும், புறநிலை வாழ்த்து போன்றவற்றை ஆசிரியன் அறிவிப்பது போன்று அறிவிப்பதாலும் ஆசிரியம் என்னும் பெயரைப் பெற்றது. இச்சொல் காரணக் குறி.
சீர்
தேமாங்கனி, புளிமாங்கனி, கருவிளங்கனி, கூவிளங்கனி என்ற வாய்பாட்டால் அமையப்பெறும் நான்கு சீர்களும் வஞ்சிச் சீர்களுக்கு உதாரணங்கள் ஆகும். இவை ஆசிரியப்பாவில் வர முடியாது.
தளை
ஆசிரியப்பாவுக்குச் சிறப்பாக உரிய நேரொன்றாசிரியத் தளை (மாமுன்நேர்), நிரையொன்றாசிரியத் தளை (விளமுன் நிரை) மிகுந்து வரும். பிற தளைகளும் கலந்து வரும்.
காய்முன் நிரை வருதல் கலித்தளை. கனிமுன் நிரை வருதல் ஒன்றிய வஞ்சித்தளை. கனிமுன் நேர் வருதல் ஒன்றாத வஞ்சித் தளை. ஆசிரியப்பாவில் இருவகையான வஞ்சித்தளைகள் தவிர்ந்த ஏனைய ஐந்து தளைகளும் வரும்.
அடி
ஆசிரியப்பாவுக்குரிய அடி அளவடி. நேரிசை ஆசிரியப்பாவின் ஈற்றயலடி சிந்தடியாகவும் இணைக்குறள் ஆசிரியப்பாவின் இடையடிகள் இரண்டும் பலவும் குறளடி, சிந்தடிகளாகவும் வரும். ஆசிரியப்பாவின் அடிச்சிறுமை மூன்றடி. பெருமை, புலவன் உள்ளக் கருத்தைப் பொறுத்தது.
ஓசை
ஆசிரியப்பாவின் ஓசை அகவல் ஓசை ஆகும். மயில் அகவுவது போன்று ஒருவர் பாடும் ஓசை அகவலோசை எனப்படும்.
செப்பலோசை, அகவலோசை, துள்ளலோசை, தூங்கலோசை எனச் செய்யுளோசைகள் நான்கு வகைப்படும். செப்பலோசை இருவர் உரையாடுதல் போன்றது. இது வெண்பாவுக்கரியது. துள்ளலோசை சீர்தோறுந் துள்ளினாற்போல் வருவது. (தாழ்ந்துயர்ந்து வருவது). இது கலிப்பாவிற்குரியது. தூங்கலோசை சீர் தோறுந் துள்ளாது தூங்கி வருவது. இது வஞ்சிப்பாவுக்குரியது.
முடிபு
எல்லா வகை ஆசிரியப்பாவுக்கும் சிறப்பான முடிவு எழுத்து 'ஏ' ஆகும். ஏகாரத்துடன் ஓ, ஈ, ஆய், என், ஐ என்னும் எழுத்தொலியில் முடியும் பாடல்களும் உண்டு. நிலைமண்டில ஆசிரியப்பாவுக்குச் சிறப்பான முடிவு 'என்' என்பதாகும்.
வகைகள்
ஆசிரியப்பாக்கள், அவற்றில் இடம்பெறும் அடிகளின் தன்மைகளை ஒட்டிக் கீழ்க்காட்டியவாறு நான்கு வகைப்படுகின்றன.
பொதுவான ஆசிரியப்பாவுக்குரிய இயல்புகளுடன் மேற்காட்டிய வகைகள் சில சிறப்பு அம்சங்களைக் கொண்டவையாக இருக்கின்றன. அவ்வாறான சிறப்பு அம்சங்கள் கீழே தரப்பட்டுள்ளன.
இனம்
ஆசிரியப்பாவின் இனங்கள் மூன்று. அவற்றின் கூறுகள் ஆறு அவற்றின் சிறப்புடை தளைகள் 7 சிறப்பில் தளைகள் 7 இவற்றை உறழ (6 பெருக்கல் 14) 84 வகை ஆசிரியப் பாக்கள். மேலும் விரிக்கின் பெருகும்.
எடுத்துக்காட்டு நூல்கள்
பெரும்பாலான பழந்தமிழ் நூல்கள் ஆசிரியப்பாவில் அமைந்தவையே. புறநானூறு, அகநானூறு, குறுந்தொகை, நற்றிணை, மணிமேகலை என்பன இப் பாவகையில் எழுந்த நூல்களுக்கு எடுத்துக் காட்டுக்கள் ஆகும்.
மேற்கோள்கள்
பகுப்பு:ஆசிரியப்பா
தலைவன்கோட்டை ஊராட்சி
தலைவன்கோட்டை ஊராட்சி (Thalaivankottai Gram Panchayat), தமிழ்நாட்டின் தென்காசி மாவட்டத்தில் உள்ள வாசுதேவநல்லூர் ஊராட்சி ஒன்றியத்தில் அமைந்துள்ளது. இந்த ஊராட்சி, வாசுதேவநல்லூர் சட்டமன்றத் தொகுதிக்கும் தென்காசி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4130 ஆகும். இவர்களில் பெண்கள் 2140 பேரும் ஆண்கள் 1990 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தென்காசி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பூனம் மகாஜன்
பூனம் மகாஜன், (Poonam Mahajan) மகாராட்டிர அரசியல்வாதி. இவர் பாரதிய ஜனதா கட்சியைச் சேர்ந்தவர். இவர் 1980-ஆம் ஆண்டின் திசம்பர் ஒன்பதாம் நாளில் பிறந்தார். இவர் முன்னாள் மத்திய அமைச்சரவை அமைச்சர் பிரமோத் மகாஜன்- ரேகா மகாஜனின் மகளாவார். இவரது சகோதரர் ராகுல் மகாஜன் ஒரு பொழுதுபோக்கு நிகழ்சியாளராக இருக்கிறார். பூனம் 2014-ஆம் ஆண்டில் நடைபெற்ற பாராளுமன்றத் தேர்தலின்போது, வடமத்திய மும்பை மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார்.
பாரதிய ஜனதா கட்சியின் இளைஞர் அமைப்பான பாரதிய ஜனதா யுவ மோர்ச்சாவின் தேசியத் தலைவைராகவும் செப்டம்பர் 2016 முதல் செப்டம்பர் 2020 வரை பணியாற்றியுள்ளார்.
வெளியிணைப்புகள்
பகுப்பு:வாழும் நபர்கள் பகுப்பு:மகாராட்டிர அரசியல்வாதிகள் பகுப்பு:1980 பிறப்புகள் பகுப்பு:16வது மக்களவை உறுப்பினர்கள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:17வது மக்களவை உறுப்பினர்கள்
செயிண்ட் மார்டின் தொகுப்பு
செயிண்ட் மார்டின் (Saint Martin, Saint-Martin), அலுவல்முறையாக செயிண்ட் மார்டின் தொகுப்பு (பிரான்சியம்: Collectivité de Saint-Martin) மேற்கிந்தியத் தீவுகளில் அமைந்துள்ள பிரான்சின் கடல்கடந்த தொகுப்புகளில் ஒன்றாகும். செயிண்ட் மார்ட்டின் தீவின் 60% கொண்ட வடக்குப் பகுதியையும் அடுத்துள்ள குறுந்தீவுகளையும் உள்ளடக்கிய இது சூலை 15, 2007இல் நிறுவப்பட்டது. இத்தீவின் 40% அடங்கிய தென்பகுதி, சின்டு மார்தின், நெதர்லாந்து இராச்சியத்தின் நான்கு அங்கநாடுகளில் ஒன்றாகும்.
53.2 km2 பரப்பளவுள்ள இதன் தலைநகரம் மரிகாட்டின் மக்கள்தொகை 36,286 (சன. 2011 கணக்கெடுப்பின்படி) ஆகும்.
அங்கியுலா தீவிலிருந்து இதனை அங்கியுல்லா கால்வாய் பிரிக்கின்றது.
மக்கள்தொகையியல்
தீவின் பிரான்சியப் பகுதியின் நிலப் பரப்பளவு 53.2 km2 ஆகும். தீவின் பிரான்சிய, டச்சு இரு பகுதிகளிலும் ஆங்கிலத்தை அடிப்படையாகக் கொண்ட உள்ளூர் வழக்குமொழி முறைசாரா இடங்களில் பயன்படுத்தப்படுகின்றது. சனவரி 2011இல் எடுக்கப்பட்ட பிரான்சு நாட்டு மக்கள்தொகை கணக்கெடுப்பின்போது இத்தீவில் பிரான்சியப் பகுதியின் மக்கள்தொகை 36,286 ஆகும். இது 1982இல் இருந்த 8,072 தொகையைவிட கூடியுள்ளது. 2011இல் மக்கள்தொகை அடர்த்தி 682 PD/km2 ஆக உள்ளது.
மேற்சான்றுகள்
பகுப்பு:செயிண்ட் மார்டின் பகுப்பு:பிரான்சு
ஹரிகர்
ஹரிஹரா (Harihara) அல்லது ஹரிஹர் என்றும் அழைக்கப்படும் இது இந்திய மாநிலமான கர்நாடகாவில் உள்ள தாவண்கரே மாவட்டத்தில் உள்ள ஒரு நகரமாகும். இது ஹரிஹரா வட்டத்தின் நிர்வாகத் தலைமையகமாகும். இந்த ஊர் ஹரிஹரேசுவரர் கோயிலுக்கு பிரபலமானது, இது "தெற்கு காசி" என்றும், "மத்திய கர்நாடகாவின் தொழில்துறை மையம்" என்றும் அழைக்கப்படுகிறது.
இந்நகரம் பெங்களூருக்கு வடக்கே 275 கிலோமீட்டர் தொலைவில் துங்கபத்திரை ஆற்றின் கரையில் அமைந்துள்ளது. ஹரிஹார் மற்றும் தாவண்கரே (14 கி.மீ தொலைவு) "இரட்டை நகரங்கள்" என்று குறிப்பிடப்படுகின்றன. இது சாலை மற்றும் இரயில் மூலம் இணைக்கப்பட்டுள்ளது. இது தேசிய நெடுஞ்சாலை 4 ( பூனா - பெங்களூர் ) இல் அமைந்துள்ளது. இது ஆண்டு முழுவதும் மிகவும் இனிமையான காலநிலை கொண்டது. இந்த நகரத்தின் முக்கிய உயிர்நாடி துங்கபத்ரா ஆறாகும். இந்த நதி கடுமையான தொழில்மயமாக்கலின் விளைவாக சுரண்டப்பட்டு மாசுபடுத்தப்படுகிறது. ஹரிஹரா நகரத்தை இரானேபென்னூர் வட்டத்துடன் இணைக்கும் ஒரு பாலம் புகழ்பெற்ற இந்திய பொறியாளரான விசுவேசுவரய்யாவால் கட்டப்பட்டது.
தொழில்
இந்நகரம் ஒரு முக்கிய தொழில்துறை தளமாகவும் செயல்படுகிறது. முதலில் இங்கு கிர்லோஸ்கர் நிறுவனம் தனது தொழிலைத் தொடங்கியது. தற்போது ஆதித்யா பிர்லா குழுமத்தின் கிராஸிம் இண்டஸ்ட்ரிஸ், சின்தைட், சாமனூர் சர்க்கரை ஆலைகள், கார்கில் மற்றும் பல தொழில் நிறுவனங்கள் தங்கள் தொழிலைத் தொடங்கின. கிர்லோஸ்கர் பொறியியல் நிறுவனம் 2001 இல் மூடப்பட்டது. இதன் விளைவாக கிட்டத்தட்ட 15,000 பணியாட்கள் தங்கள் வேலைகளை இழந்தனர்.
ஈர்ப்புகள்
வலது|thumb|ஹரிஹரில் உள்ள ஹரிஹரேசுவரர் கோயில் ஹரிஹர் கோயில்களுக்கு பிரபலமானது.
வலது|thumb|ஹரிஹராவில் உள்ள ஹரிஹரேசுவரா கோயில் [[மண்டபம்]]
நிலவியல்
ஹரிஹரா 14.52 ° வடக்கிலும் 75.8 ° கிழக்கிலும் அமைந்துள்ளது. இதன் சராசரி உயரம் 540 மீட்டர் (1771 அடி) ஆகும்.
புள்ளிவிவரங்கள்
2011 இந்திய மக்கள் தொகை கணக்கெடுப்பின்படி, ஹரிஹராவின் மக்கள் தொகை 85,000 ஆகும். ஆண்கள் மக்கள் தொகையில் 51%, பெண்கள் 49%. ஹரிஹராவில், 11% மக்கள் 6 வயதுக்குட்பட்டவர்கள். கன்னடம் அதிகாரப்பூர்வ மற்றும் அதிகம் பேசப்படும் மொயாகும்.
அணுகல்
சரியாக கர்நாடகாவின் நடுவில் அமைந்துள்ள ஹரிஹார் கர்நாடகாவின் தெற்கு மற்றும் வடக்கே நல்ல தொடர்பைக் கொண்டுள்ளது.
விமான நிலையம்
அருகிலுள்ள விமான நிலையம் ஹூப்ளி ஹரிஹராவிலிருந்து 131 கி.மீ. தூரத்தில் உள்ள. இங்கிருந்து பெங்களூர் மற்றும் மும்பையை அடையலாம். அருகிலுள்ள சர்வதேச விமான நிலையங்கள் முறையே மங்களூர் மற்றும் பெங்களூரில் 272 கி.மீ மற்றும் 275 கி.மீ தூரத்தில் உள்ளன. இங்கிருந்து இந்தியாவின் பெரும்பாலான முக்கியமான நகரங்களுக்கு விமானத்தில் செல்ல முடியும். ஹரிஹாரில் ஆதித்யா பிர்லா குழுமத்திற்கு சொந்தமான ஒரு தனியார் விமான நிலையமும் உள்ளது. இது பெரும்பாலும் அரசியல்வாதிகள் மற்றும் பிரபல நபர்களால் பயன்படுத்தப்படுகிறது.
இரயில் பாதை
ஹரிஹரா வழக்கமான இரயில்கள் மூலம் புது தில்லி, மும்பை, பெங்களூர் மற்றும் சென்னை போன்ற முக்கிய நகரங்களுடன் நன்கு இணைக்கப்பட்டுள்ளது. ஹரிஹராவில் மத்திய இரு இரயில் நிலையங்கள் உள்ளன ஹரிஹரா மற்றும் அமராவதி காலனி சந்திப்பு. இந்த நிலையங்கள் ஹரிஹரா பெங்களூரு மற்றும் புனே மற்றும் கோட்டூர் வழியாக ஹோஸ்பேட் மற்றும் பெல்லாரி ஆகியவற்றுடன் இணைக்கின்றன.
சாலை
தேசிய நெடுஞ்சாலை 4 உடன் (கோல்டன் நாற்கரத் திட்டத்தின் ஒரு பகுதி): ஹரிஹாரை பிராந்தியத்தின் பிற முக்கிய நகரங்களுடன் இணைக்கும் ஒரு நல்ல சாலைகள் உள்ளன.
இது ஹூப்ளியிலுருந்து (131 கி.மீ) 3 மணி நேர பயணமும், மங்களூர் (272 கி.மீ) மற்றும் பெங்களூரிலிருந்து (278 கி.மீ) 6 மணிநேர பயணமும் ஆகும். வடக்கு கர்நாடகாவிலிருந்து / தெற்கு கர்நாடகாவிலிருந்து / செல்லும் அனைத்து பேருந்துகளும் ஹரிஹார் வழியாக செல்கின்றன. இந்த நகரம் தாவணகெரே நகரிலிருந்து 14 கி.மீ தூரத்தில் உள்ளது. இது முன்பு சித்ரதுர்கா மாவட்டத்தின் (78 கி.மீ) ஒரு பகுதியாக இருந்தது. இந்த நகரம் வரலாற்று இடமான அம்பிக்கும், ஹோஸ்பேட்டின் துங்கபத்ரா அணைக்கும் அருகில் உள்ளது. வடக்கு கர்நாடகாவிலிருந்து தர்மஸ்தலா, சிமோகா, மைசூர் செல்லும் பெரும்பாலான பேருந்துகள் ஹரிஹரா வழியாக செல்கின்றன.
வெளி இணைப்புகள்
பகுப்பு:Coordinates on Wikidata பகுப்பு:கர்நாடக மாநிலத்திலுள்ள ஊர்களும் நகரங்களும்
கனவுருப்புனைவுத் திரைப்படம்
கனவுருப்புனைவுத் திரைப்படம் (Fantasy film) என்பது அற்புதமான கருப்பொருள்கள், மந்திரம், இயற்கைக்கு அப்பாற்பட்ட நிகழ்வுகள், புராணங்கள், நாட்டுப்புறவியல் கதைகள் அல்லது கவர்ச்சியான கற்பனை உலகங்களைக் கொண்ட கற்பனை வகையைச் சேர்ந்த திரைப்படங்கள் கனவுருப்புனைவுத் திரைப்படம் ஆகும். இந்த வகை ஊகப்புனைவு, அறிபுனைத் திரைப்படம் மற்றும் திகில் திரைப்படங்களுடன் சேர்ந்த புனைகதைகளின் ஒரு வடிவமாகக் கருதப்படுகிறது. கனவுருப்புனைவுத் திரைப்படம் பெரும்பாலும் மந்திரம், புராணம், அதிசயம் மற்றும் அசாதாரணமான வாழ்வியலை கொண்டது.
1980 களில் வரை கற்பனைத் திரைப்படங்கள் மிகக் குறைவாகவே இருந்தன, உயர் தொழில்நுட்ப திரைப்படத் தயாரிக்கும் நுட்பங்களும் பார்வையாளர்களின் ஆர்வமும் அதிகரித்ததால் இந்த வகை தற்பொழுது செழித்து வளர்ந்துள்ளது. 1903 ஆம் ஆண்டு இயக்குனர் ஜார்ஜஸ் மெலிஸ் என்பவரால் முதல் ஊமைத் திரைப்படம் பிரஞ்சு மொழியில் தயாரிக்கப்பட்டது.
மேற்கோள்கள்
பகுப்பு:திரைப்பட வகைகள்
இரினா உசுடைமெங்கோ
'இரினா உசுடைமெங்கோ (Iryna Ustymenko) என்பவர் உக்ரைன் நாட்டைச் சேர்ந்த முன்னாள் நீச்சல் விளையாட்டு வீராங்கனை ஆவார். இவர் 1957 ஆம் ஆண்டு ஏப்ரல் மாதம் 3 ஆம் நாள் பிறந்தார். செருமனியில் 1972 ஆம் ஆண்டு நடைபெற்ற கோடைக்கால ஒலிம்பிக்குப் போட்டிகளில் சோவியத்து ஒன்றியத்திற்காக மூன்று பிரிவுகளில் போட்டியிட்டார்
குறிப்புகள்
பகுப்பு:1957 பிறப்புகள் பகுப்பு:வாழும் நபர்கள் பகுப்பு:உக்ரைனிய விளையாட்டு வீரர்கள்
பி. என். முகர்ஜி
பிரதீந்திர நாத் முகர்ஜி (Bratindra Nath Mukherjee, 1 சனவரி 1932 - 4 ஏப்ரல் 2013) என்பவர் ஒரு இந்திய வரலாற்றாசிரியர், நாணயவியல் நிபுணர், கல்வெட்டு நிபுணர், படிமவியலாளர் ஆவார். இவர் சோக்டியன் போன்ற மத்திய ஆசிய மொழிகளில் புலமை பெற்றதற்காக அறியப்படுகிறார். இவர் கல்கத்தா பல்கலைக்கழகத்தில் பண்டைய இந்திய வரலாறு மற்றும் கலாச்சாரத்திற்கான கார்மைக்கேல் இருக்கை பேராசிரியராக இருந்தார். இவர் பல பண்டைய எழுத்துக்களை அறிந்வதவர் என்று கூறப்படுகிறது. இவர் பண்டைய வரலாறு, நாணயவியல், கல்வெட்டுகள் பற்றிய 50 புத்தகங்களையும், 700 க்கும் மேற்பட்ட கட்டுரைகளையும் எழுதியுள்ளார். இந்திய அரசாங்கம் 1992 இல் இவருக்கு குடிமக்களுக்கு வழங்கப்படும் நான்காவது உயரிய விருதான பத்மசிறீ விருதை வழங்கியது.
பாண்டித்தியம்
முகர்ஜி மத்திய ஆசியாவின் கல்வெட்டு மற்றும் படிமவியல் பற்றிய பல புத்தகங்களை எழுதினார். அவை குறிப்பாக குசானர், உயேசி குறித்தவை. இவரது 1989 நூலான, தகுசானர்களின் எழுச்சியும் வீழ்ச்சியும், ஆரம்பலாக மத்திய ஆசியாவில் இந்தியா (1996),  2004 இல் வெளியிடப்பட்ட இவரது கடைசி படைப்புகளான குசானர் ஆய்வுகள், இந்த  தலைப்புகளான நூல்கள் குறிப்பிடத்தக்கவை. பண்டைய இந்தியாவைப் பற்றிய இவரது ஆய்வுகள் இவரை நாணயவியல் ஆய்வுகளுக்கு இட்டுச் சென்றது. அதன் தொடர்ச்சியாக இவர் இந்திய நாணயவியல் கலை, வங்காளத்தின் நாணயங்கள் என்ற இரண்டு புத்தகங்களை எழுதினார். இவரது மூன்று புத்தகங்களான, குசானர் மரபியலும் காலவரிசையும் (1967), ஒரு அக்ரிப்பன் சான்று: இந்தோ-பார்த்தியன் வரலாற்றில் ஆய்வுகள் (1969), ஐந்து ஆறுகளின் நிலத்தில் குசானர் நாணயங்கள் (1978) ஆகியவை நாணய ஆய்வுகளினால் சக-குசான காலங்களின் அரசியல் மற்றும் வம்ச வரலாறுகளை மறுகட்டமைப்பதற்கான வழிமுறையாகப் பயன்படுகின்றன. அரமேயம் மற்றும் கிரேக்க கல்வெட்டுகளின் அறிஞர் என்று அறியப்பட்ட இவர், மௌரியப் பேரரசின் ஆய்வுக்கு உதவிய அசோகரின் கல்வெட்டு ஆணைகளை தெளிவுபடுத்தினார். இந்த ஆணைகள் பிராகிருத கல்வெட்டுகளின் மொழிபெயர்ப்பு மற்றும் ஒலிபெயர்ப்பு என்று இவர் வலியுறுத்தினார். இவரது கண்டுபிடிப்புகள், அசோகரின் அரமேயக் கட்டளைகள் (1984) என்ற புத்தகத்தில் வெளியிடப்பட்டன.
கௌரவங்கள்
முகர்ஜி 4 ஏப்ரல் 2013 அன்று தனது 79 வயதில் இறந்தார். இவருக்கு மனைவி மற்றும் மகன் உள்ளனர்.
குறிப்புகள்
பகுப்பு:2013 இறப்புகள் பகுப்பு:1932 பிறப்புகள் பகுப்பு:இதரகளங்களில் பத்மசிறீ விருது பெற்றவர்கள் பகுப்பு:இந்திய நாணயவியலாளர்கள்
கம்பத்துமலை பாறை ஓவியங்கள்
கம்பத்துமலை பாறை ஓவியங்கள் என்பவை தமிழ்நாட்டின் கிருட்டிணகிரி மாவட்டத்தில் நாகரசம்பட்டியை அடுத்து உள்ள நா. தட்டக்கல் சிற்றூருக்கு அருகில் கானப்பாறைக்கு கிழக்கே கம்பத்துமலை என்ற இடத்தில் அமைந்துள்ள பாறை ஓவியங்கள் ஆகும்.
கம்பத்துமலையின் மேல் சரிவான நிலப்பகுதியும், ஆங்காங்கே சிறு சிறு பாறைகளும் காணப்படுகின்றன. இங்கு ஒரு பாறையில் அடத்தியாக வரையப்பட்ட இரு மனித உருவங்களின் ஓவியங்கள் காணப்படுகின்றன. இந்த ஓவியங்கள் வெயிலாலும், மழையாலும் பாதிக்கபடும் இடத்தில் உள்ளதால் இவற்றின் வண்ணம் சிதைந்து மங்கிய நிலையில் காணப்படுகின்றன. இந்த ஓவியங்கள் சுமார் மூன்று அடி உயரம் கொண்டதாக பெரிய அளவில் உள்ளன. இதில் உள்ள இரண்டு மனித உருவங்கள் வெவ்வேறு தோற்றங்களில் காணப்படுகின்றன. வலது புறம் தீட்டபட்டுள்ள மனித உருவம் நடந்து செல்வது போல பக்கவாட்டது தோற்றத்தில் வரையப்பட்டுள்ளது. அதன் அருகில் அடர்த்தியாக வரையப்பட்ட சதுரவடிவம் காணப்படுகிறது. சதுர வடிவத்திற்கு மேற்புரம் கூரை வடிவம் போன்ற விளிம்பு அமைப்புகள் வரையப்பட்டுள்ளன. ஒரு வகையில் பார்தால் இருப்பிடத்துக்கு திரும்பும் மனிதனின் ஓவியம் போல உள்ளது.
இன்னொரு ஓவியம் முன்பு விவரிக்கபட்ட ஓவியத்தில் இருந்து 15 அடி தொலைவில் வலது புறம் உள்ளது. இந்த ஓவியம் நேராக பார்த்த நிலையில் நின்ற நிலையில் உள்ள மனித உருவமாக உள்ளது. இந்த உருவத்தின் இரு கைகளும் பக்கவாட்டில் நீட்டியபடி உள்ளன. இடது கையில் வில் அல்லது ஏதோ ஒரு சிறு உயிரினத்தை வைத்துள்ளது போன்று உள்ளது.
மேற்கோள்கள்
பகுப்பு:தமிழ்நாட்டுப் பாறை ஓவியங்கள் பகுப்பு:கிருஷ்ணகிரி மாவட்டம்
கோணமலை அந்தாதி
திரிகோணமலை அந்தாதி திருக்கோணேசர் மேல் பாடப்பட்ட அந்தாதி நூலாகும். திருக்கோணமலை சிதம்பரநாதர் சுப்பிரமணீயனார் என்னும் புலவரின் புதல்வரும் ஆறுமுக முதலியார் என்று அழைக்கப்பட்டவருமான புலவர் சு. ஆறுமுகம் என்பவரால் 1886 ஆம் ஆண்டளவில் பாடி முடிக்கப்பட்டது. இந்நூல் 1990 இல் கொழும்பு இந்து கலாசார அமைச்சினால் மீள் பதிப்பிக்கப்பட்டுள்ளது.
பகுப்பு:இலங்கையின் வரலாற்று நூல்கள் பகுப்பு:திருகோணமலை பகுப்பு:1886 தமிழ் நூல்கள் பகுப்பு:ஈழத்து வரலாற்றியல் தமிழ் நூல்கள் பகுப்பு:ஈழத்து நூல்கள் பகுப்பு:அந்தாதிகள்
தமிழ் மரபு
தமிழ் மரபு என இங்குக் குறிப்பிடப்படுவது தமிழ்மொழியின் மரபு. தொல்காப்பியம் மரபு என்னும் சொல்லாலும், என்ப, என்மனார், மொழிப முதலான சொற்களால் சுட்டியும் தொல்காப்பியர் தம் காலத்துக்கு முன்பு வழக்கத்தில் இருந்த தமிழ் மரபுகளைச் சுட்டிக் காட்டியுள்ளார். தொல்காப்பியர் தமிழை ஆராய்ந்து கூறிய மொழிச்செய்திகள் ஒருவகை. தொல்காப்பியர் காலத்து முன்பிருந்த தமிழ் இலக்கண நெறியாளர் வழியில் தொல்காப்பியர் காலத்தில் வழக்கத்தில் இருந்த மொழிச்செய்திகள் மற்றொரு வகை.
தொல்காப்பியர் காட்டும் இந்தச் செய்திகள் தமிழின் தொன்மையை விளக்குவன.
'மரபு' என்னும் சொல்லாட்சி
'நூன்மரபு', 'மொழிமரபு' , 'தொகைமரபு' , 'மரபியல்' எனத் தொல்காப்பியத்தில் இயல்களின் பெயர்கள் இடப்பட்டுள்ளன.
'என்ப'
தொல்காப்பியர் 'என்ப' என்னும் சொல்லைப் பயன்படுத்தி முன்னோர் வழங்கிவந்த தமிழ்நெறிகளைக் குறிப்பிட்டுள்ளார். அவை இங்குத் தொகுத்துத் தரப்படுகின்றன.
'என்மனார்'
தொல்காப்பியர் 'என்மனார்' என்னும் சொல்லைப் பயன்படுத்தி முன்னோர் வழங்கிவந்த தமிழ்நெறிகளைக் குறிப்பிட்டுள்ளார். அவை இங்குத் தொகுத்துத் தரப்படுகின்றன.
'மொழிப'
தொல்காப்பியர் 'மொழிப' என்னும் சொல்லைப் பயன்படுத்தி முன்னோர் வழங்கிவந்த தமிழ்நெறிகளைக் குறிப்பிட்டுள்ளார். அவை இங்குத் தொகுத்துத் தரப்படுகின்றன.
அடிக்குறிப்பு
பகுப்பு:மொழியியல்
லாவண்யா தற்கொலை வழக்கு
லாவண்யா தற்கொலை வழக்கு (Lavanya suicide case) இந்தியாவின் தமிழ்நாட்டின் தஞ்சாவூர் மாவட்டத்தில் உள்ள தூய நெஞ்ச பெண்கள் மேல்நிலைப் பள்ளியின் 17 வயது மாணவி லாவண்யா தனது பள்ளி ஊழியர்களின் துன்புறுத்தல் மற்றும் சித்திரவதை காரணமாக தற்கொலை செய்து கொண்ட சம்பவத்தை அடிப்படையாகக் கொண்டு தொடுக்கப்பட்ட வழக்காகும். திருக்காட்டுப்பள்ளி அருகே மைக்கேல்பட்டியில் உள்ள இப்பள்ளியில் லாவண்யா 8-ஆம் வகுப்பு முதல் படித்து வந்துள்ளார். பள்ளிக்கூட நிர்வாகமும், விடுதி காப்பாளர்களும் கட்டாய மதமாற்றத்திற்கு வற்புறுத்தியது லாவண்யாவின் தற்கொலைக்கான காரணமாக முன்வைக்கப்பட்டுள்ளது.
வழக்கின் வரலாறு
ஜனவரி 9, 2022 ஆம் ஆண்டு சனவரி மாதம் 9 ஆம் தேதியன்று லாவண்யா பூச்சிக்கொல்லி மருந்தை உட்கொண்டு தற்கொலை செய்து கொண்டார். மருத்துவமனைக்கு அழைத்துச் செல்லப்பட்ட நிலையில் சுயநினைவு அடைந்த லாவண்யா இறப்பதற்கு முன் ஒரு வாக்குமூலம் அளித்துள்ளார். இரண்டு ஆண்டுகளுக்கு முன்பு தனது பள்ளி அதிகாரிகள் தன்னையும் பெற்றோரையும் கிறித்துவ மதத்திற்கு மாறச் சொன்னார்கள். நாங்கள் மறுத்துவிடவே என்னை குறிவைத்து சித்திரவதை செய்தார்கள். விடுதி அறைகளை சுத்தம் செய்யும்படி கட்டாயப்படுத்தினார்கள். தொடர்ந்து என்னை திட்டினார்கள். ஒருவேளை நான் மதம் மாற மறுத்ததன் காரணமாக இருக்கலாம் என்று அக்காணொலி வாக்குமூலம் குறிப்பிடுகிறது. 19 சனவரி 2022 அன்று லாவண்யா இறந்தார். விடுதி காப்பாளர் சிறார் நீதி (குழந்தைகளின் பராமரிப்பு மற்றும் பாதுகாப்பு) சட்டம், 2015 இன் கீழ் தற்கொலைக்கு தூண்டிய குற்றச்சாட்டின் கீழ் கைது செய்யப்பட்டார். கானொளி வீடியோவை பதிவு செய்ததற்காக அடையாளம் தெரியாத நபர்கள் மீதும் காவல் துறையினர் வழக்கு பதிவு செய்தனர்.
மதமாற்ற விவகாரம் குறித்து சிறுமியோ அல்லது அவரது குடும்பத்தினரோ காவல் துறையிடம் எந்த புகாரும் பதிவு செய்யவில்லை என்று காவல்துறை முதலில் கூறியது. தங்கள் மகள் மதம் மாறுவதற்கு அழுத்தம் கொடுக்கப்பட்டதாகக் கூறிய புகார்களை காவல்துறை பெரிதாக எடுத்துக் கொள்ளவில்லை என்று லாவண்யாவின் பெற்றோர்கள் தெரிவித்தனர். மாநில காவல்துறை விசாரணையில் தங்களுக்கு நம்பிக்கை இல்லை என்று கூறிய லாவண்யாவின் பெற்றோர் சனவரி 21 அன்று சென்னை உயர் நீதிமன்றத்தை அணுகி மத்திய புலனாய்வு அமைப்பின் விசாரணையைக் கோரினர்.
சனவரி 31 அன்று சென்னை உயர் நீதிமன்றம் இந்த வழக்கை மேலும் விசாரணைக்காக மத்திய புலனாய்வுப் பிரிவுக்கு மாற்ற உத்ததரவிட்டது.
விசாரணையை சிதைக்கவே காவல்துறை முயற்சி செய்கிறது என்றும் லாவண்யாவின் தற்கொலைக்கு தந்தை மற்றும் மாற்றாந்தாய் தான் காரணம் என காவல் துறை எதிர் கதை கட்டுகிறது. அந்த பெண் தனது மாற்றாந்தாய் மீது எந்த குற்றச்சாட்டையும் முன்வைக்கவில்லை என்றும் நீதிபதி தமிழக காவல்துறையை குற்றஞ்சாட்டியுள்ளார்.
பொதுமக்கள் ஆதரவு
லாவண்யா தற்கொலை செய்து கொண்ட செய்தி பொதுமக்கள் மத்தியிலும் சமூக வலைதளங்களிலும் பெரும் பரபரப்பை ஏற்படுத்தியது. தற்கொலைக்கான காரணம் குறித்து விசாரணை நடத்தவும், மதமாற்றத் தடைச் சட்டம் இயற்ற மத்திய அரசுக்கு உத்தரவிடவும், மிரட்டல், ஏமாற்றுதல், பரிசுகள் மற்றும் பண பலன்கள் மூலம் கவர்ந்திழுத்தல் போன்றவற்றின் மூலம் நடக்கும் மோசடி மத மாற்றங்களைக் கட்டுப்படுத்த கடும் நடவடிக்கை எடுக்கக் கோரியும் உச்ச நீதிமன்றத்தில் ஒரு மனு தாக்கல் செய்யப்பட்டது. பாரதிய ஜனதா கட்சியும் இந்த வழக்கின் உண்மைத்தன்மையைக் கண்டறியவும், வாழும் குடும்பத்திற்கு ஆறுதல் அளிப்பதற்காகவும் ஒரு குழுவை அமைப்பதாக அறிவித்துள்ளது.
நிர்மல் பாரத் அபியான்
நிர்மல் பாரத் அபியான் (இந்தி: निर्मल भारत अभियान) முழுமைத் துப்புரவு இந்தியா இயக்கம் என்பது 1999 முதல் 2012 வரை இந்திய அரசு மேற்கொண்ட முழுமைத் துப்புரவு பரப்புரை இயக்கம் ( Total Sanitation Campaign) or TSC) ஆகும். இது சமூகத் தலைமை முழுமைத் துப்புரவு (community-led total sanitation) (CLTS) நெறிமுறைகளைக் கடைப்பிடிக்கும் திட்டம் ஆகும். இந்த இயக்கத்தை இந்திய அரசு 1999 இல் தொடங்கி வைத்த்து. இது மக்கள் முயற்சி தேவை முடுக்கிய துப்புரவு இயக்கம் ஆகும். இது குறைந்த அளவில் மட்டுமே மக்கள் பங்கேற்பு செய்து, ஓரளவு  வெற்றிகண்ட நடுவண் ஊரகத் துப்புரவு திட்டத்தில் இருந்து உருவாகியது. இது முழுமைத் துப்புரவு நெறிமுறைகளைப் பின்பற்ரவில்லை. முழுமைத் துப்புரவு இயக்கத்தின் முதன்மை இலக்க 2017 அளவில் பொதுவிடக் கழிப்பு நடைமுறையை ஒழித்துகட்டுவது ஆகும்.சமூகத் தலைமை முழுமைத் துப்புரவு திட்டத்தில் கழிப்பறை கட்டும் நடவடிக்கை ஏதும் மேற்கொள்ளப்படவில்லை. பொதுவிடக் கழிப்பு நீக்கும் பண்பாட்டு வரன்முறைகள் மட்டும் திட்டமிடப்பட்டன. இந்த த் திட்டம் மகாராட்டிரத்தில் தொடங்கப்பட்டபோது 200 ஊராட்சி மன்றங்கள் பொதுவிடக் கழிப்பை நீக்கி இதை நடைமுறைப்படுத்தின. இதை நடைமுறைப்படுத்திய ஊராட்சிகளுக்கு விருதும் பணப் பரிசுகளும் நிர்மல் கிராம் புரசுகார் திட்ட்த்தின் கீழ் நாளிதழ்களில் வழியாக பொதுமக்களிடம் பரவலான விளம்பரமும் தரப்பட்டன. நிர்மல் பாரத் அபியான் திட்டத்தின் பரப்பல் தூதுவராக வித்யா பாலன் பொறுப்பேற்றார்.
இத்திட்டமே 2014 அக்தோபர் 2 இல் காந்தி பிறந்த நாளில் தூய்மை இந்தியா இயக்கமாக (சுவாச் பாரத் அபியான்) மீளத் தொடங்கப்பட்டது.
பின்னணி
இந்திய அரசு நடுவண் ஊரகத் துப்புரவு திட்டத்தை 1986 இல் தொடங்கியது. இதன் முதன்மையான நோக்கம் ஊரக மக்கள் வாழ்க்கையை மேம்படுத்தலும் மகளிருக்கு கழிப்பிடத் தனிமையையும் உரிய மதிப்பையும் உருவாக்குதலும் ஆகும்.
துப்புரவு சார்ந்த கண்ணோட்டத்தில் தனியரின் துப்புரவும் வீட்டின் துப்புரவும் நல்ல குடிநீரும் குப்பை அகற்றுதலும் மலமும் கழிவுநீரும் அகற்றுதலும் உள்ளடக்கி விரிவாக்கப்பட்டது. துப்புரவு சார்ந்த இந்த அகல்விரிவான நோக்குடன், இந்திய அரசு உருவாக்கிய சமூகத் த்லைமைதாங்கும் முழுமைத் துப்புரவு திட்டம் தேவை சார்ந்து விரைவுபடுத்தும் அணுகுமுறையை மேற்கொண்டது. இதற்கு முழுமைத் துப்புரவு பரப்புரை எனப் பெயரிட்டு 1999 முதல் நடைமுறைக்குக் கொணர்ந்தது. இப்புது அணுகுமுறை, தகவல், கல்வி, தொடர்பாடல், மனிதவள மேம்பாடு, திறமை உருவாக்க நடவடிக்கைகள் ஆகியவற்ரில் கவனம் செலுத்தி, ஊரக மக்களிடம் விழிப்புணர்வையும் துப்புரவு ஏந்துகளின் தேவையையும் வற்புறுத்தியது.இந்தப் பரப்புரை, பொருளியல் நிலையைப் பொறுத்து நிலவும் பல்வேறு மாற்று வழிமுறைகளில் உகந்த ஒன்றை மக்கள் தேர்ந்தெடுக்கும் திறமையை உருவாகியது. இத்திட்டம் சமூகத் த்லைமையின்கீழ் மக்களே முயற்சிகளை மேற்கொள்ளும் வகையில் நடைமுறைப்படுத்தப்பட்டது. வறுமைக்கோட்டின் கீழுள்ளவருக்கு அவர்களது முயற்சியைப் பாராட்டி, தம் வீடுகளில் தனிக் கழிப்பறைகளைக் கட்டிக்கொள்ள நிதியுதவி தரப்பட்டது. மேலும் பள்ளிகளிலும் அங்கன்வாடிகளிலும் பொது ஊரகப் பகுதிகளிலும் கழிப்பறைகளைக் கட்டவும் நிதி நல்கப்பட்டது. இதோட திண்ம, நீர்மக் கழிவு மேலாண்மை அமைப்புகளும் உருவாக்கப்பட்டன.
இத்திட்டத்துக்கு ஊக்கம் அளிக்க, இந்திய அரசு முழுமைத் துப்புரவை ஏற்படுத்தியவர்க்கு நிர்மல் கிராம் புரசுகார் திட்டம் தொடங்கி, அதன் வழியாக ஏற்பையும் விருதுகளையும் வழங்கியது. இவ்விருதுகள் மக்களுக்குப் பேரூக்கத்தை அளித்து இந்திய ஊரகப் பகுதிகளில் முழுமைத் துப்புரவை அடைய வழிவகுத்தன.
நிர்மல் கிராம் புரசுகார் விருதும் ஏற்பும் தந்த வெற்றியால் முழுமைத் துப்புரவு பரப்புரை இயக்கம் “தூய்மை இந்தியா இயக்கம் (Nirmal Bharat Abhiyan)” (NBA)  என 2012 இல் பெயர் மாற்றப்பட்டது. இதன் நோக்கம், புதிய செயல்நெறிமுறைகளாலும் முழுநிறைவு அணுகுமுறையாலும் ஊரகப் பகுதிகளில் வாழும் ஊரகச் சமூகம் துப்புரவில் முழுத் தன்னிறைவை நோக்கி விரைவாகச் செல்ல வழிவகுப்பதேயாகும்.
நடவடிக்கைகள்
இந்த இயக்கத்தின்கீழ் பின்வரும் சிறப்பு நடவடிக்கைகள் மேற்கோள்ளப்படுகின்றன:
இயக்கங்களுக்கான ஆய்வின் போதாமை
மத்திய பிரதேசத்தைச் சேர்ந்த எட்டு ஊராட்சிகளில் இந்த இயக்கத்தின் செயல்திறமையை மதிப்பிடவும் திறந்தவெளிக் கழிப்புக் குறைந்தமையால் சிறுவரின் உடல்நல மேம்பாட்டை அறியவும் ஓராய்வு தான்தோன்றிபோக்கில் மேற்கொள்ளப்பட்டது. இந்த ஆய்வில் கழிப்பரைகல் கூடியமை தெரியவந்தாலும் திறந்தவெளிக் கழிப்பு குறைந்த்தாகவோ சிறுவர் உடல்நலம் மேம்பட்டதாகவோ உறுதிபடுத்த முடியவில்லை. என்றாலும் ஆய்வாளர்கள் இந்த ஆய்வு சிற்றளவு பதக்கூறுகளையே எடுத்துக்கொண்டதையும் ஆய்வில் இயக்க குறுக்கீடுகளையும் தரவுகள் மக்கள் சொந்தமாக்க் கூறிய தகவல்களைச் சார்ந்ததையும் ஒப்புக்கொண்டாலும் இந்த ஆய்வு முழுமை ஊரகத் துப்புரவு மேம்பாட்டில் நிலவும் அறைகூவல்களைச் சுட்டுவதாகக் கூறுகின்றனர்." என்றாலும் இந்த திட்ட விருதுகளால் மக்கள் ஊக்குவிக்கப்பட்டு இந்நிலைமை பெரிதும் மாற வாய்ப்புள்ளதை ஒப்புக்கொள்கின்றனர்.
நிதி உதவி
இந்திய அரசு நவீன கழிப்பிடம் கட்ட ஒவ்வொரு குடும்பத்திற்கு ரூபாய் பத்தாயிரம், மாநில அரசுகள் மூலம் மானியமாக வழங்குகிறது. .
விழிப்புணர்வு இயக்கம்
கழிப்பறையின் அவசியம் குறித்து விழிப்புணர்வை ஏற்படுத்தும் வகையில், இந்திய மாவட்ட நிர்வாகங்கள், ”நிர்மல் அபியான்” எனும் பெயரில், ஒவ்வொரு மாவட்டத்திலும், இந்தியாவில் நூறு விழுக்காடு கழிப்பறைகள் கட்டும் திட்டத்தை நிறைவேற்றும் வகையில் விழிப்புணர்வு இயக்கம் நடத்தப்படுகிறது. சுகாதாரமான கழிவறையின் முக்கியத்துவத்தை விளக்க ஆண்டுதோறும் நவம்பர், 19அம் நாள் உலகக் கழிவறை நாள் உலகம் முழுவதும் கொண்டாடப்படுகிறது.
வெளி இணைப்புகள்
தனிநபர் கழிவறை அமைக்கும் பிரசாரம்: 600 பேர் பயன்
பகுப்பு:இந்திய அரசுத் திட்டங்கள் பகுப்பு:நலவாழ்வு பகுப்பு:தூய்மையாக்கல்
எம். பிரனேஷ்
'''எம். பிரனேஷ்''' 5 சனவரி 2023 அன்று சதுரங்கப் போட்டியில் இந்தியாவின் 79வது கிராண்ட்மாஸ்டராக தேர்வு செய்யப்பட்டார். 16 வயதான பிரனேஷ் காரைக்குடியைச் சேர்ந்த முதல் கிராண்ட்மாஸ்டர், தமிழகத்திலிருந்து 28வது கிராண்ட் மாஸ்டர் ஆவார். பிரனேஷ் இந்த நிகழ்வுக்கு முன்னதாக மூன்று விதிமுறைகளை முடித்திருந்தார். ஃபிட் சர்க்யூட்டின் முதல் போட்டியான ரில்டன் கோப்பையின் வெற்றியாளராக இந்தியாவைச் சேர்ந்த எம். பிரனேஷ் 22வது தரவரிசையில், ஸ்டாக்ஹோமில் களம் இறங்கி, 8 ஆட்டங்களில் வென்று, சர்வதேச செஸ் மாஸ்டர்களான கான் குசுக்சாரி (ஸ்வீடன்) மற்றும் செஸ் கிராண்ட் மாஸ்டர் நிகிதா மெஷ்கோவ்ஸ் (லாட்வியா) ஆகியோரை விட முழுப் புள்ளியையும் பெற்றுள்ளார்.
மேற்கோள்கள்
பகுப்பு:சதுரங்கம் பகுப்பு:சிவகங்கை மாவட்ட நபர்கள் பகுப்பு:தமிழக சதுரங்க வீரர்கள் பகுப்பு:இந்திய சதுரங்க வீரர்கள்
தீயணைப்பான்
thumb|170px|தீயணைப்பான் தீயணைப்பான் (Fire Extinguisher) என்பது குடியிருப்பு கட்டிடங்கள், வணிக வளாகங்கள், தொழிற்சாலைகள் போன்றவற்றில் ஏற்படும் சிறிய அல்லது கட்டுப்படுத்தக்கூடிய தீப் பற்றல், பரவல்களை தடுத்துத் தீ அணைக்க உதவும் ஒரு கருவி ஆகும். வண்டிகளில் பயன்படும் சிறிய ரக 500 கிராம் தீயணைப்பான்கள் முதல் பெரிய தொழிற்சாலைகளில் பயன்படும் 14 கிலோ தீயணைப்பான்கள் வரை இன்று பல அளவுகளில் தீயணைப்பான்கள் கிடைக்கப்பெறுகின்றன. இவை பொதுவாக இரண்டு முறைகளில் தயாரிக்கப்படுகின்றன. முதலாவது அழுத்தம் கொடுக்கப்பட்ட தீயணைப்பான். இவ்வகை தீயணைப்பான்களில் நீர், வளிமம் (வாயு) போன்ற அடிப்படை தீயணைப்புக் காரணிகள் அதிக அழுத்தத்தில் அடைக்கப்படுகின்றன. மற்றது அழுத்தம் உண்டாக்கவல்ல தீயணைப்பான். இவ்வகை தீயணைப்பான்களில் அடிப்படை தீயணைப்பு காரணிகளான வேதிப்பொருள்கள் ஒரே உருளையின் இருவேறு கண்ணாடி குடுவைக்குள் வைக்கப்படுகின்றன. இந்த வகை தீயணைப்பான்களின் தலை தாக்கப்படும்பொழுது இந்த கண்ணாடி குடுவை உடைந்து, இரண்டு வேதிப்பொருள்களும் ஒன்று சேர்கின்றன. இதனால் ஏற்படும் வேதிவினையால் உருவாகும் புதிய வேதிப்பொருள் அதிக அழுத்தத்தில் விரைந்து வெளியேறி நெருப்பை அணைக்கிறது.
வரலாறு
முதன்முதலில், 1723ம் ஆண்டு தீயணைப்பான் என்ற கருவி கண்டுபிடிக்கப்பட்டது. இங்கிலாந்தைச் சேர்ந்த ஆம்புரோசு காட்ஃப்ரே என்பவரால் கண்டுபிடிக்கப்பட்ட இது இன்றைய புதிய தீயணைப்பான்களுக்கு முன்னோடியான ஒரு கருவி. இதில் தீயை அணைக்க உதவும் நீர்மமும், வெடிமருந்தும் ஒரே பெட்டியின் இருவேறு அறைகளில் இருக்கும். தீவிபத்து (தீப்பற்று நிகழ்வு) ஏற்படும் சமயங்களில் பெட்டி வெடித்து, நீர்மம் (திரவம்) வெளியேறுவதால் தீ அணைக்கப்பட்டது.
இதன் பிறகு, 1819ம் ஆண்டு இங்கிலாந்தை சேர்ந்த சார்சு வில்லியம் மாண்பை நவீன தீயணைப்பானை உருவாக்கினார். இதில் இவர் பொட்டாசியம் கார்பனேட் கலவையையும் அழுத்தப்பட்ட காற்றையும் பயன்படுத்தினார்.
இதன் பிறகு 1881ம் ஆண்டு இங்கிலாந்தை சேர்ந்த ரீட் & காம்பல் என்ற நிறுவனத்தால் அழுத்தம் உண்டாக்கவல்ல தீயணைப்பான்களும், 1905 ம் ஆண்டில் உருசியாவைச் சேர்ந்த அலெக்சாண்டர் லாரன்ட்என்பவரால் வேதிநுரை தீயணைப்பான்களும், 1924ம் ஆண்டு அமெரிக்காவை சேர்ந்த வால்டர் கிட்டி நிறுவனத்தால் கார்பன்-டை-ஆக்சைடை அடிப்படையாக கொண்ட தீயணைப்பான்களும் கண்டுபிடிக்கப்பட்டன.
பொதுவாக நாற்பதுகளின் இறுதியிலும், ஐம்பதுகளின் தொடக்கத்திலும் அமெரிக்கர்களால் அதிகமாக பயன்படுத்தப்பட்ட காலன் 1211 மற்றும் காலன் 1301 ஆகிய வளிமங்கள் (வாயுகள்) 1970 களில் ஐரோப்பாவுக்கும் பரவியது. எனினும் இந்த வளிமங்கள் சூழ்நிலை சீர்க் கேட்டை உருவாக்கவல்லது என்ற காரணத்தால் ஐரோப்பா மற்றும் அவுத்திரேலிய நாடுகளில் தடைசெய்யப்பட்டது. இந்தியாவில் இந்த வளிமம் 1997ம் ஆண்டு முதல் தடைசெய்யப்பட்டுள்ளது. இருப்பினும் அமெரிக்கா, ஆசியா, நடு கிழக்கு நாடுகளில் இந்த வளிமம் இன்னும் அதிக அளவு பயன்பாட்டில் உள்ளது.
வேலைசெய்யும் முறை
thumb|right|250px|[[தீ முக்கோணம்|நெருப்பு முக்கோணம்]] பொதுவாக தீயணைப்பான்கள் நெருப்பு முக்கோண அடிப்படையில் இயங்குகின்றன. அதாவது ஓர் இடத்தில் தீ உருவாக அல்லது பரவ வெப்பம், எரிபொருள் மற்றும் ஆக்சிசன் ஆகிய மூன்றும் முக்கிய காரணிகளாக உள்ளன. எனவே இவை மூன்றில் ஏதாவது ஒன்றை நீக்கும்பொழுது நெருப்பு அணைக்கப்படுகின்றது. இதன் அடிப்படையில் குளிர்வித்தல், போர்த்துதல் ஆகிய முறைகளில் தீ அணைக்கப்படுகின்றது.
குளிர்வித்தல்
இந்த முறையில் தீப்பிடித்த பகுதிகளில் நீர் போன்ற குளிர்விப்பான்கள் அதிக அழுத்தத்தில் செலுத்தப்படுகின்றன. இதனால் வெப்பம் நீக்கப்படுவதால் தீ கட்டுப்படுத்தப்படுகின்றது.
போர்த்துதல்
இந்த முறையில் தீப்பிடித்த பொருள்களில் சில வேதிப்பொருட்கள் அதிக அழுத்தத்தில் செலுத்தப்படுகின்றன. இதனால் ஏற்படும் நுரை தீப்பிடித்த பொருள்களின் மேல் படிகின்றன. இதனால் அந்தப் பொருள்களுக்கு ஆக்சிசன் தொடர்பு துண்டிக்கப்படுவதால், நெருப்பு அணைக்கப்படுகின்றது.
வகைப்பாடு
தீயணைப்பான்கள் பொதுவாக விபத்துக்கான எரிபொருள் அல்லது விபத்துக்கான காரணி ஆகியவற்றின் அடிப்படையில் பல வகைகளில் வகைப்படுத்தப்படுகின்றன. இந்த வகைப்பாடு நாட்டுக்கு நாடு வேறுபடும்.
தேசிய தீவிபத்து தடுப்புக் கழகத்தின் தீவிபத்து வகைப்பாடு
தேசிய தீவிபத்து தடுப்புக் கழகம் என்பது ஒரு அமெரிக்க தேசிய நிறுவனம் ஆகும். இதன்விபத்து தடுப்பு தரநிர்ணயம் உலகின் சில நாடுகாளால் பின்பற்றபடுகின்றன. இது தீவிபத்துகளை பின்வரும் நான்கு முறையில் பகுத்துள்ளது.
A பிரிவு தீவிபத்து: காகிதம், மரம், ரப்பர், நெகிழி போன்ற பொருட்களால் உண்டாகும் தீவிபத்துகள்.
B பிரிவு தீவிபத்து: எண்ணெய், கரைப்பான், பெட்ரோல் போன்ற திரவ பொருட்களால் உண்டாகும் தீவிபத்துகள்.
C பிரிவு தீவிபத்து: மின்சாதன பொருட்களால் உண்டாகும் தீவிபத்துகள்.
D பிரிவு தீவிபத்து: மக்னீசியம், பொட்டாசியம், சோடியம், பாசுபரசு போன்ற எளிதில் தீபபற்றக்கூடிய உலோகங்களால் உண்டாகும் தீவிபத்துகள்.
இந்திய தீவிபத்து வகைப்பாடு
இந்திய அளவில் தீவிபத்தானது பின்வரும் முறையில் ஐந்து வகையாக பகுக்கப்பட்டுள்ளது.
B பிரிவு தீவிபத்து: எண்ணெய், கரைப்பான், பெட்ரோல் போன்ற நீர்ம பொருட்களால் உண்டாகும் தீவிபத்துகள்.
C பிரிவு தீவிபத்து: எளிதில் தீப்பற்றக்கூடிய வளிமங்களால் உண்டாகும் தீவிபத்துகள்.
D பிரிவு தீவிபத்து: மக்னீசியம், பொட்டாசியம், சோடியம், பாசுபரசு போன்ற எளிதில் தீப்பற்றக்கூடிய உலோகங்களால் உண்டாகும் தீவிபத்துகள்.
E பிரிவு தீவிபத்து: மின்சாதன பொருட்களால் உண்டாகும் தீவிபத்துகள்.
பயன்பாடு
மேற்கூறிய இந்திய தீவிபத்து வகைப்பாட்டின் படி தீயணைப்பான்களின் பயன்பாடு பின்வரும்படி நிர்ணயக்ககப்பட்டுது.
வேதிநுரை தீயணைப்பான்
இவ்வகை தீயணைப்பான்களில் குறிப்பிட்ட வேதிப்பொடிகள் தீயணைப்பு கருவியாக பயன்படுத்தப்படுகின்றது. வேதிப்பொடிகளை வேகமாக பீய்ச்சியடிக்க நைட்ரசன் பயன்படுத்தப்படுகின்றது. இவ்வகை தீயணைப்பான்கள் A & b வகை விபத்துகளை தடுக்க பயன்படுகின்றன. இவை போர்த்துதல் முறையில் தீயை அணைக்கின்றன.
உலர் வேதிப் பொடி தீயணைப்பான்
இவ்வகை தீயணைப்பான்களில் அம்மோனியம் பாஸ்ப்பேட் போன்றவை தீயணைப்பு கருவியாக பயன்படுகின்றது. இவ்வகை தீயணைப்பான்கள் A,B,C & E வகை விபத்துகளை தடுக்க பயன்படுகின்றன. இவை போர்த்துதல் முறையில் தீயை அணைக்கின்றன.
கார்பன்-டை-ஆக்சைடு தீயணைப்பான்
இவ்வகை தீயணைப்பான்களில் கார்பன்-டை-ஆக்சைடு தீயணைப்பு கருவியாக பயன்படுத்தப்படுகின்றது. இவ்வகை தீயணைப்பான்கள் B,C & E வகை விபத்துகளை தடுக்க பயன்படுகின்றன. இவை போர்த்துதல் முறையில் தீயை அணைக்கின்றன.
சிறப்பு உலர்வேதிப்பொடி தீயணைப்பான்
இவ்வகை தீயணைப்பான்களில் பல்வேறு வேதிப்பொடிகள் (உலோகத்துக்கு உலோகம் மாறுபடும்) தீயணைப்பு கருவியாக பயன்படுகின்றது. இவ்வகை தீயணைப்பான்கள் D வகை விபத்துகளைத் தடுக்க பயன்படுகின்றன. இவை போர்த்துதல் முறையில் தீயை அணைக்கின்றன.
தீயணைப்பான் அட்டவணை
700px
மேற்கூறிய அட்டவணை பொதுவாகப் பயன்படும் தீயணைப்பான்களை அடிப்படையாகக்கொண்டு, இந்திய அரசின் தீவிபத்து வகைப்பாட்டின் படி தயாரிக்கப்பட்டது.
மேற்கோள்கள்
பகுப்பு:தீ பகுப்பு:18-ஆம் நூற்றாண்டுக் கண்டுபிடிப்புகள்
இந்திய கரீபியர்கள்
இந்திய கரீபியர்கள் அல்லது இந்தோ கரீபியர்கள் என்போர் கரிபியனில் உள்ள 19 ஆம் நூற்றாண்டின் நடுப்பகுதியிலிருந்து 20 ஆம் நூற்றாண்டின் முற்பகுதி வரை காலனித்துவ காலத்தில் பிரிட்டிஷ், டச்சு மற்றும் பிரெஞ்சுக்காரர்களால் கொண்டுவரப்பட்ட ஜஹாஜி இந்திய ஒப்பந்தத் தொழிலாளர்களின் வம்சாவளியின மக்கள் ஆவர்.
சிறுபான்மையினர் இந்தியர்கள் அல்லது பிற தெற்காசியர்களின் வழித்தோன்றல்களாக உள்ளனர், அவர்கள் 20 ஆம் நூற்றாண்டின் நடுப்பகுதியில் தொடங்கி தொழில்முனைவோர், வணிகர்கள், பொறியாளர்கள், மருத்துவர்கள் போன்றவர்களாக குடியேறினர்.
மேற்கோள்கள்
பகுப்பு:புலம்பெயர் தமிழர் பகுப்பு:இந்தியர்கள்
துணி துவைப்பி
thumb|முன்-வாய் துணி துவைப்பி நீரையும் அழுக்கு அகற்றும் கலவையையும் பயன்படுத்தி துணிகளைத் தோய்த்து தரும் இயந்திரம் துணி துவைப்பி ஆகும். இது மின்னாற்றலில் இயங்கும் ஒரு வீட்டுக் கருவி ஆகும்.
அன்றாட வாழ்வியலில் நாம் பயன்படுத்தும் துணிகளையும் உடைகளையும் அவ்வப்போது துவைத்துச் சுத்தமாக்குவது ஒரு சுகாதாரத் தேவை. இது ஒரு அழகியல் செயற்பாடும் கூட. முன்னைய காலகட்டங்களில் உடையை நீரில் நனைத்து, கைகளால் தேய்த்து, சவர்க்காரம் போட்டு அழுக்கு நீக்கி அலசித் தோய்த்தனர். இது நேரமெடுக்கும், உடலுழைப்பு தேவையான ஒரு செயற்பாடு. நேரத்தைக் குறைத்து, உடலுழைப்பைத் தவிர்க்க துணி துவைக்கும் இயந்திரம் உதவுகிறது.
மேற்கோள்கள்
பகுப்பு:வீட்டுக் கருவிகள் பகுப்பு:தூய்மையாக்கல் இயந்திரங்கள் பகுப்பு:அமெரிக்கக் கண்டுபிடிப்புகள் பகுப்பு:19-ஆம் நூற்றாண்டுக் கண்டுபிடிப்புகள்
அகரம் அறக்கட்டளை
அகரம் அறக்கட்டளை (Agaram Foundation) 2006 இல் ஆரம்பிக்கப்பட்ட அரசு சார்பற்ற ஒரு தொண்டு நிறுவனம் ஆகும். இதன் நோக்கம் தரமான கல்வியை சமுதாயத்தின் அனைத்துத்  தரப்பினருக்கும் கொண்டு சேர்ப்பதாகும். இந்த அமைப்பின் நிறுவனர் திரைப்பட நடிகர் சூர்யா சிவகுமார்.
அடிகுறிப்பு
பகுப்பு:தொண்டு நிறுவனங்கள்
குறைப்பிரசவம்
இந்த குறைப்பிரசவம் என்ற சொல்லும், முற்றாப்பிரசவம் (premature birth) என்ற சொல்லும் இணைப்பெயர்களாகப் பயன்படுத்தப்படுகின்றன. முற்றாப் பிரசவம் என்னும்போது, குழந்தையானது பிரசவத்தின் பின்னர் வெளிச் சூழலில் உயிருடன் இருந்து, வளரவும், விருத்தியடையவும் தேவையான அளவில் குழந்தையின் உறுப்புகள் விருத்தியடைய முன்னரே குழந்தை பிறத்தலைக் குறிக்கும். முற்றாப்பிரசவத்தில் பிறக்கும் பிள்ளைகளின் உடல் வளர்ச்சி, உளவியல் விருத்தி என்பன ஆற்றலற்றதாகவோ, தடைகளைக் கொண்டதாகவோ இருப்பது உட்பட பல விதமான குறுகியகால, நீண்டகால இடர்களைக் கொண்டதாக இருக்கும்.
முற்றாப்பிரசவத்தில் பிறக்கும் குழந்தைகளை பேணிப் பாதுகாப்பதில் பலவிதமான மருத்துவ முன்னேற்றம் ஏற்பட்டிருந்த போதிலும், குறைப்பிரசவம் நிகழ்வதைக் குறைப்பது இன்னமும் முடியாமலேயே உள்ளது. குறைப்பிரசவமே, முற்றாப்பிரசவத்துக்கு பொதுவான காரணமாகும். அத்துடன் வளர்ந்துவரும் நாடுகளில் முற்றாப்பிரசவக் குழந்தைகளுக்கான போதிய பராமரிப்பு வழிகள் இல்லாமையால் குழந்தை இறக்கும் நிலைக்கும் செல்ல வேண்டியதாகி விடுகின்றது.
வகைப்பாடு
மனிதர்களில் 37 வாரங்களுக்கு முதல் குழந்தை பிறப்பு நிகழுமாயின் அது குறைப்பிரசவம் எனப்படும். மனிதரில், முதிர்கருவினுள் உடல் உறுப்புக்கள், மற்றும் தொகுதிகள் 34 - 37 கிழமைகளுக்கு இடையிலேயே முழுமையாக விருத்தியடையும் என்பதனால், 37 கிழமைகளிலேயே முழு விருத்தியடைந்த நிலையை முதிர்கரு எட்டும். குறைப்பிரசவத்தில் மிகவும் பாதிப்புக்குள்ளாகும் முக்கியமான ஒரு உள்ளுறுப்பு நுரையீரல் ஆகும். இதுவே இறுதியாக விருத்தியடையும் உள்ளுறுப்பு ஆதலால், குறைபிரசவக் குழந்தைகள், பொதுவாக முதல் சில நாட்கள் அல்லது வாரங்களுக்கு செயற்கை சுவாசக் கருவியின் உதவியுடனேயே உயிர் வாழுகின்றன. அந்தக் குழந்தைகள் குறைவிருத்தி கொண்டனவாக இருக்கின்றன. 37 கிழமையை அண்மித்துப் பிறக்கும் குழந்தைகளில் நுரையீரல் போதியளவு, மேற்பரப்புச் செயலியை விருத்தியடைந்த நிலையில் கொண்டிருப்பின், அதிக பிரச்சனைகள் இன்றி தப்பிப் பிழைக்கின்றன. இந்த மேற்பரப்புச் செயலியானது ஒவ்வொரு மூச்சுக்கும் இடையில் நுரையீரல் விரிந்த நிலையில் இருக்க உதவும். குறைப்பிரசவத்தைத் தவிர்ப்பதனால் மிக அதிகரித்த அளவிலும், முதிர்கருவின் விருத்தியைத் தூன்Dஉம் சில மருந்துகள் கொடுப்பதன் மூலம் சிறிய அளவிலும் குறைவிருத்தி நிலைகள் குறைவான நிலையில் வைக்கப்படுகின்றன.
அறிகுறிகள்
குறைப்பிரசவத்தின் அறிகுறிகளாக 10 நிமிடங்களுக்குக் குறைவான இடைவெளியில் கருப்பை சுருங்கி விரியும் செயல்முறை நிகழ்தல், யோனியிலிருந்து திரவம் வெளியேறல் என்பன இருக்கின்றன. குறைப்பிரசவக் குழந்தைகளில் பெருமூளை வாதம், [[கேள்விக் குறைபாடு, பார்வைக் குறைபாடு, முறையான விருத்தி தள்ளிப் போதல் போன்ற சூழிடர்கள் ஏற்படும். இத்தகைய சூழிடர்கள் குழந்தை எவ்வளவு முன்பாகப் பிறக்கிறதோ, அவ்வளவுக்கு அதிகமாக இருக்கும்.
காரணிகள்
குறைப்பிரசவத்திற்கான சரியான காரணம் அறியப்பட்டிருக்கவில்லை. ஆயினும், இதற்கான சூழிடர் காரணிகளாக நீரிழிவு நோய், உயர் இரத்த அழுத்தம், ஒன்றுக்கு மேற்பட்ட குழந்தைகள் பிறத்தல், உடற் பருமன், குறைந்த உடல் நிறை, யோனியழற்சிகள், புகையிலை பிடித்தல், மன அழுத்தம் என்பன இருக்கலாம் என அறியப்படுகின்றன.
தடுப்பு முறையும் சிகிச்சையும்
வேறு மருத்துவத் தேவைகள் அற்ற நிலையில் 39 ஆவது கிழமைகளுக்கு முன்னர் பிரசவம் தூண்டப்படுவது பரிந்துரைக்கப்படுவதில்லை. அதேபோல் அறுவைச் சிகிச்சை மூலம் குழந்தையை எடுப்பதும் 39 கிழமைகளுக்கு முன்னர் பரிந்துரைக்கப்படுவதில்லை. en:Pre-eclampsia என்னும் நோய் நிலை, 39 கிழமைகளுக்கு முன்னர் குழந்தை பிறப்பிக்கத் தேவையான ஒரு மருத்துவத் தேவையாகும்.
குறைப்பிரசவத்திற்கான சூழிடரைக் கொண்டவர்கள் புரோஜெஸ்தரோன் என்னும் இயக்குநீரைச் சிகிச்சைக்காகப் பெறுவதன் மூலம் குறைப் பிரசவத்தைத் தவிர்க்கலாம். படுக்கையில் ஓய்வு எடுத்தல் குறைபிரசவத்தைத் தடுக்கும் என்பதற்கான ஆதாரம் இல்லை.
சரியான சிகிச்சையை வழங்குவதன் மூலம், கிட்டத்தட்ட 75% மான குறைபிரசவக் குழந்தைகள் உயிர்தப்ப வைக்கப்படுவதாகக் கணக்கிடப்பட்டுள்ளது. அத்துடன் குழந்தைகள் பிந்திப் பிறக்கும்போது அவற்றின் பிழைத்து வாழும் திறன் அதிகரிப்பதாகவும் அறியப்படுகின்றது. கருக்காலத்தின் 24 - 37 கிழமைகளில் பிரசவம் நிகழும் பெண்களுக்கு en:Corticosteroid வழங்கிச் சிகிச்சை அளிப்பதன் மூலம் குழந்தை வாழும் திறனை அதிகரிக்கலாம். நிப்பிடிப்பீன் (nifedipine) போன்ற மருந்துகள் வழங்கப்படுவதனால், பிரசவத்தைச் சிறிது பின்போட்டு, தாயை போதியளவு மருத்துவ வசதிகள் கொண்ட இடத்திற்கு இடம் மாற்றுவதற்கான நேரத்தை எடுத்துக் கொள்வதனால், நிலமையை முன்னேற்றலாம். குழந்தை பிறந்த பின்னர், குழந்தையை தோலுடன் தோல் படும்வண்ணம் வைத்துச் சருமத்தைச் சூடாக வைத்திருப்பதன் மூலமும், தாய்ப்பாலூட்டல் மூலமும், ஏதாவது தொற்றுநோய்கள் ஏற்படின், அவற்றை சிகிச்சை மூலம் குணப்படுத்துவதன் மூலமும், குழந்தைக்கு மூச்சுவிடல் செயலுக்கு உதவிச் சிரமமில்லாமல் பார்த்துக் கொள்வதன் மூலமும் நிலைமையைச் சரி செய்யலாம்.
புறப்பரவலியல்
உலகளவில் புதிதாகப் பிறந்த குழந்தைகளின் இறப்பிற்கு மிக முக்கிய காரணமாக இந்த குறைப்பிரசவம் அமைகின்றது. ஆண்டொன்றிற்கு கிட்டத்தட்ட 15 மில்லியன் குழந்தைகள் இவ்வாறு இறப்பதாகக் கணக்கிடப்பட்டுள்ளது (இது 5-18 % பிரசவங்களில் நிகழ்கின்றது). அண்ணளவாக 0.5% மான குழந்தைகள் மிகவும் முன்னதாகப் பிறப்பதாகவும், அவையே அதிகளவில் இறப்புக்கு உள்ளாவதாகவும் அறியப்படுகின்றது. அநேகமான நாடுகளில் இவ்வகையான குறைப்பிரசவங்கள் 1990 க்கும் 2010 க்கும் இடைப்பட்ட காலத்தில் அதிகரித்துக் காணப்பட்டது. குறைப்பிரசவத்தால் நிகழும் மேலதிக சிக்கல்களால் 1990 ஆம் ஆண்டில் ஏற்பட்ட 1.57 மில்லியன் குழந்தை இறப்பு, பின்னர் 2015 இல் 0.81 மில்லியனாகக் குறைந்தது. குறைப்பிரசவம் 22 ஆம் கிழமையில் நிகழுமாயின், குழந்தை தப்பிப் பிழைப்பதற்கான சாத்தியம் 6% மாகவும், 23 கிழமையெனில் 26% மாகவும், 24 கிழமையெனில் 55% மாகவும், 25 ஆவது கிழமையெனில் 75% மாகவும் இருக்கின்றது. நீண்டகால பிரச்சனைகள் எதுவுமில்லாத தப்பிப் பிழைத்தலுக்கான சாத்தியக் கூறுகள் குறைவாகவே இருக்கின்றது.
வெளி இணைப்புகள்
பகுப்பு:கருவுறுதல் பகுப்பு:குழந்தை
பாம்புபுகுந்தநல்லூர் நாகநாதசுவாமி கோயில்
பாம்புபுகுந்தநல்லூர் நாகநாதசுவாமி கோயில் தமிழ்நாட்டில் நாகப்பட்டினம் மாவட்டம், பாம்புபுகுந்தநல்லூர் என்னும் ஊரில் அமைந்துள்ள கிராமக் கோயிலாகும்.
பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அனைத்துலகப் பண்பாட்டு நல்லிணக்க ஆண்டு
2010 ஆம் ஆண்டை அனைத்துலகப் பண்பாட்டு நல்லிணக்க ஆண்டு என ஐக்கிய நாடுகள் அவை அறிவித்தது. யுனெசுக்கோவுக்கு அளிக்கப்பட்ட ஆணையின் படி இந்த ஆண்டு, அனைத்துலக அமைதிப் பண்பாட்டுக்கும், உலகச் சிறுவருக்கான வன்முறை இன்மைக்குமான பத்தாண்டின் நிறைவாகவும், புதிய உத்தியின் தொடக்கமாகவும் அமைகின்றது. மாறிவரும் அனைத்துலகச் சூழலில், தனது 2008 - 2013 ஆண்டுக் காலப்பகுதிக்கான உத்தியின் நோக்கங்களில் முதன்மையானதாக உள்ள இந்தக் கருப்பொருள் குறித்து, யுனெசுக்கோ கூடிய முக்கியத்துவம் அளித்தது.
நிகழ்வுகள்
ஏறத்தாழ 300 வரையிலான நிகழ்வுகளும், செயற்பாடுகளும் ஒழுங்கு செய்யப்பட்டன. உறுப்பு நாடுகளாலும், பல்வேறு பன்னாட்டு, உள்ளூர் அமைப்புக்களாலும், யுனெசுக்கோ செயலகத்தினாலும் இந் நிகழ்வுகளும், செயற்பாடுகளும் ஏற்பாடு செய்யப்பட்டன. இவ்வாறான நிகழ்வுகளுள் ஆய்வுகள், கூட்டங்கள், பொது விவாதங்கள், கண்காட்சிகள், விழாக்கள் என்பன உள்ளடங்கியிருந்தன. அத்துடன் மக்கள், பண்பாடுகளின் நல்லிணக்கத்தின் முக்கியத்துவத்தைப் புரிந்து கொள்வதற்கு உதவக்கூடிய முறைசார்ந்தனவும், முறைசாராதனவுமான கல்வியைப் பெற்றுக்கொள்வதற்கான வாய்ப்புக்களைக் கூட்டுவதற்கும் முயற்சிகள் எடுக்கப்பட்டன. பண்பாடுகளின் நோக்கில் தேவையான மாற்றங்களைக் கொண்டுவருவதற்கு ஊடகங்களையும், புதிய தொழில்நுட்பங்களையும் பயன்படுத்தும் செயல்பாடுகளும் முன்னெடுக்கப்பட்டன. மரபுவழி அறிவு, உள்ளூர் மக்களின் அறிவு ஆகியவை உட்பட்ட எல்லாவகை அறிவுகளையும் மதித்து ஏற்றுக்கொள்வதை ஊக்குவிக்கும் வகையிலான செயற்பாடுகளும் இடம்பெற்றன.
கம்லா கோட்டை
கம்லா கோட்டை (Kamlah Fort) இந்தியாவின் இமாச்சலப்பிரதேச மாநிலத்திலுள்ள மண்டி நகருக்கு மேற்கில் இருக்கும் கம்லா கிராமத்தில் அமைந்திருக்கிறது. 17 ஆம் நூற்றாண்டைச் சேர்ந்த இக்கோட்டை மண்டியை ஆட்சி செய்த சூரச் சென் என்ற இராசாவால் கிட்டத்தட்ட 1625 ஆம் ஆண்டில் கட்டப்பட்டிருக்கலாம். கம்லா கர் என்றும் இக்கோட்டையை அழைக்கிறார்கள்.
மண்டி இராச்சியம் அதன் பாதுகாப்பிற்கு கோட்டைகளை நம்பியிருந்தது. 1788 ஆம் ஆண்டு முதல் 1826 ஆம் ஆண்டு வரையிலான சூரச் சென் ஆட்சி முதல் ஈசுவரி சென் ஆட்சி வரை பயன்பாட்டிலிருந்த மண்டி மாநிலத்தின் புகழ்பெற்ற 360 கோட்டைகளில் மிகவும் பாதுகாப்பான ஒரு களஞ்சியமாக கம்லா கோட்டை புகழ் பெற்றிருந்தது. மகாராசா ரஞ்சித் சிங் 1830 ஆம் ஆண்டில் இக்கோட்டையைத் தாக்கினார். 1840 ஆம் ஆண்டில் கோட்டை அழிக்கப்பட்டது. பின்னர் சில ஆண்டுகளுக்குப் பிறகு மீண்டும் மண்டி நகர அரசர்களால்  புதுப்பிக்கப்பட்டது.